# Лисабон

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Главный и найвекшый город Португалии
Лисабон Lisboaпорт.

|  |  |
| --- | --- |
| Застава
 | Герб
 |
|  |  |

|  |  |
| --- | --- |
| Держава | ПортугалияПортугалия |
| Регион | ЛисабонЛисабон |
| Округ | Лисабон
 |
| Мер | Карлуш Муедаш Carlos Moedasпорт. |
| Координаты | 38.716667, -9.16666738°43′00″ с. ш. 9°10′00″ з. д.﻿ / ﻿38.716667° с. ш. 9.166667° з. д.    |
| Розлога | 100,05 км²
 |
| Обывательство | 545 813 особ (2021) |
| Часова зона | UTC+0, влѣтѣ UTC+1
 |
| Телефонный код | +351 21
 |
| Поштовый индекс | 1000—1990
 |
| Официалный сайт | [1] порт. |

|  |
| --- |
| Лисабон |

**Лисабон** на Викискладѣ
 |

**Ли́сабон**, порт. Lisboa,  *выгваряме: Ли́шбоа* (файл) — главный и найвекшый город и главный пристав Португалии з обывательством 545 813 особ (2021). Въедно з агломерациев числить 2 871 876 особ (2021).

## Полога

Лежить в горлѣ рѣкы Тежу, порт. *Tejo*, в оддалѣню 15 км од Атлантичного океана.

## Клима

Через свою пологу просто на березѣ Атлантику, Лисабон мать мягку климу, овплывнену температурным режимом океана: не аж горяче лѣто и односно мягка зима. Температура рѣдко спаде под 0°C.

Сѣверный берег горла Тежу на запад од Лисабона — сама курортна зона, называна Сонѣчный берег, порт. *Costa do Sol* (чит. Кошта ду сул).

## История

Основаный, подля одгадох в 2. тысячрочу до н. е. Феничанами под назвов Alis Ubbo (файне пристанище). В току Другой пунской войны забраный Римлянами (205 до н. е.). По роспадѣ Римской империи быв под владов германскых племен (Готы, Свевы, Визиготы), а од року 714 — Арабох. Ослободженый в року 1147 и входить до Кральовства Португалия, в року 1179 доставать варошскы права, а од половкы 1250-х — статус главного города кральовства. В року 1755 спустошеный трясѣньом землѣ. 13. децембра 2007 ту подписана *Лисабонска догода*, котра де факто стала ся уставов Европской унии.

## Наука и култура

Лисабонска универзита была основана в року 1288. Наука в школах безплатна и повинна про вѣкову категорию од 6 по 15 рокы. Окрем штатных школ суть приватны, з языком выукы америцкым, французскым, нѣмецкым, испанскым и шведскым.

В сучасности в Лисабонѣ суть во множествѣ розличны научны и културны академии и высшы школы, як державны, так и приватны. Меджи нима Инштитут Камоенса, котрый ширить португалску културу через свои центры, умѣщены в понад 100 державах свѣту.

Зачатком 1990-х число штудентох росло, але од 2000-х падать. Многы тутешны штуденты идуть за науков до престижнѣйшых заграничных универзит, а имигранты ся скорше змагають достати роботу, неж высокошколску диплому.

## Обывательство

Агломерация Лисабона покрывать лем 3% плохы штату, але ту жие понад 25% його обывательох. В року 1975, коли португалскы африцкы колонии ся осамостатнили, одты зачав ся приток имигрантох. Найвеце их было з Кабо Верде. Ку року 2000 мѣра обывательох зо загранича выносила 10%.

## Газдовство

Исторично газдовство Лисабона было основане на рыбарствѣ. В сучасности в газдовствѣ доминуе сфера служеб, в нёй занято понад три штвертины роботных рук. Меджи службами важну роль повнять туристика и торговля. Свѣтова выставка Expo'1998 и впечатлива модернизация Лисабона додали му новый образ. Появив ся *мост Васко да Гама*, натогды найдовжый в Европѣ, а вздовж набережа — океанариум, портошы про яхты, готелы, торговы домы и центры забав. Але при тому Лисабон у многому захранив атмосферу вароша XIX. стороча, и тота притягуе туристох. На свѣтаню рыбарскы човны выставляють свою ловину на голосливу лицитацию перед маителями рыбных продавалень, а торговцѣ рыбов в довгых чорных катранах ещи все розносять рыбу в кошарках на головах. В старых историчных частях Лисабона в ресторанах мож послухати музику и спѣванкы в штилу *фаду*, котрый ся ту родив в минулых сторочах и жие доднесь.

Торговы, финанчны и транспортно-логистичны службы — далшый важный сектор газдовства. Накладовый обѣг морского приставу 12 млн. тон (2019), число пасажерох на крузерных лодях 576 тысяч (2019). Традичны конарѣ машинарство, металургия, лодярство, петрохемия перенесены в агломерацию, на лѣвый, южный берег Тежу, в район Сетубал. Важнѣйшы експортовы продукты: вина, оливовый олай, рыбны конзервы.

## Интересны факты

* Лисабон — найзападнѣйшый главный город континенталной Европы.
* Тутешный *мост Васко да Гама* через горло Тежу (17,2 км, 1998) — другый найдовжый в Европѣ по *Крымском мостѣ* (19 км, 2018).
* Лисабон — едно з невельох мѣст на свѣтѣ де голова мѣстной Римокатолицкой Церкви несе титулу *патриарха*.

## Жерела и одказы

* **Ehrlich, Blake , Gaspar, Jorge B. and Rebelo, Luís de Sousa** (29 Mar. 2023). // Encyclopedia Britannica (online).  [перевірено 04.05.2023]. англ.
* **Галкина Т. А., Ногтева О. А., Черных А. П.**. // Большая российская энциклопедия. Электронная версия (2021).  [перевірено 04.05.2023]. русс.
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. ISBN 5-85270-057-6 русс.

## Референции